Mel Gibson aan die stuur van nuwe 'Wild Bunch' | Netwerk24
William Holden in 'n toneel uit The Wild Bunch.
Dié omstrede prent van die legendariese regisseur Sam Peckinpah handel oor 'n klompie hardebaarde wat al hul plunder- en moordvaardighede inspan vir 'n laaste veldtog op die Amerikaanse grens met Mexiko. Dit was destyds (in 1969) baie omstrede vir veral die uitbeelding van geweld en die mans se kruheid.
Volgens 'n eksklusiewe berig in die aanlyn rolprenttydskrif Deadline het die akteur-regisseur Gibson sy oog op Michael Fassbender, Jamie Foxx en Peter Dinklage vir die hoofrolle in die nuwe weergawe. 'n Latere artikel op Movieweb het dit ook bevestig.
Gerugte dat die projek in aantog is, doen al sedert 2011 die ronde. Luidens Wikipedia en TheWrapis die akteur Will Smith se naam ook al aan die
Die plakkaat van Sam Peckinpah se regisseursweergawe van The Wild Bunch.
projek gekoppel en handel die nuwe weergawe oor 'n onteerde Amerikaanse CIA-agent wat 'n aardige span bymekaarmaak om 'n Mexikaanse dwelmbaas te gaan vastrek.
Gibson het ná 'n lang stilte van bykans 'n dekade as regisseur weer in 2016 op die toneel verskyn met die oorlogprent Hacksaw Ridge, wat twee Oscars in die tegniese kategorieë losgeslaan het.